A TANÁCS 2479/98/EK RENDELETE

(1998. november 12.)

a Déli-sarkvidéken folytatott halászati tevékenységekre alkalmazandó egyes védelmi és ellenőrző intézkedések megállapításáról szóló 66//98/EK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre,

tekintettel a Déli-sarkvidéken folytatott halászati tevékenységekre alkalmazandó egyes védelmi és ellenőrző intézkedésekről szóló és a 2113/96/EK rendeletet1 hatályon kívül helyező, 1997. december 18-i 66/98/EK tanácsi rendeletre és különösen annak 21. cikkére,

tekintettel a Bizottság javaslatára,

mivel a déli-sarkvidéki tengerek élő erőforrásainak megőrzéséről szóló egyezményt, a továbbiakban "Egyezmény", a 81/691/EGK határozat2 hagyta jóvá és 1982. május 21-én hatályba lépett;

figyelembe véve a déli-sarki tengerek élő erőforrásainak megőrzéséről szóló 1980. május 19-i konferencia elnökének a konferencia záróokmányához csatolt nyilatkozatát és különösen annak (5) bekezdését;

mivel az Egyezmény által létrehozott Déli-sarki Tengerek Élő Erőforrásai Megőrzésének Bizottsága, a továbbiakban a "CCAMLR", az 1997. november 7-én megtartott éves ülésén tudományos bizottságának javaslatára elfogadott egyes védelmi és gazdálkodási intézkedéseket a CCAMLR egyezményi területeire az 1997. november 7-e és 1998. november 6. közötti időszakra;

mivel ezek a védelmi intézkedések 1998. május 10-től válnak kötelezővé;

mivel rendelkezni kell arról, hogy csak az 1627/94/EK rendeletnek3 megfelelően kiadott különleges halászati engedéllyel rendelkező hajók számára engedélyezhető a halászati tevékenység folytatása;

mivel a CCAMLR tagjai megállapodtak, hogy átmeneti jelleggel alkalmazzák az 1997. november 7-én elfogadott védelmi intézkedéseket, anélkül hogy megvárnák kötelező erejük beálltát; mivel egyes védelmi intézkedések az 1997. november 7-én vagy az után kezdődő halászati idényre vonatkoznak;

mivel a Közösség mint az Egyezmény egyik szerződő fele köteles biztosítani, hogy a CCAMLR által hozott intézkedéseket az abban rögzített időponttal kezdődő hatállyal alkalmazzák a Közösség tagállamainak lobogója alatt hajózó halászhajókra;

mivel ezért a 66/98/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

A 66/98/EK rendelet az alábbiak szerint módosul:

1. A 2. cikk (1) bekezdése helyébe az alábbi rendelkezés kerül:

"(1) Csak azok a (2) bekezdésben említett jegyzékben szereplő hajók folytathatnak halászati tevékenységet az 1. cikkben meghatározott területen, amelyek rendelkeznek azon tagállam által az 1627/94/EK rendeletnek* megfelelően kiadott engedéllyel, melynek lobogója alatt hajóznak.

* HL L 171., 1994.7.6., 7. o."

2. A 4. cikk az alábbiak szerint módosul:

a) a (3) bekezdésben az "1997. november 7." helyébe "1998. november 6." kerül;

b) az alábbi bekezdésekkel egészül ki:

"(4) A Dissostichus spp.-re a FAO déli-sarkvidéki 48.5 alterületén és a FAO déli-sarkvidéki 58.4.1 és 58.4.2 körzetében irányuló halászat 1997. november 7. és 1998. november 6. között tilos.

(5) A Lepidonotothen squamifrons-raa FAO déli-sarkvidéki 58.4.4 körzetében irányuló halászat a tudományos kutatási célokat kivéve 1997. november 7-től tilos.

(6) A Lepidonotothen squamifrons, Notothenia rossii, Channychtys rhinoceratus és Bathyraja spp. halfajokra FAO déli-sarkvidéki 58.5.2 körzetében irányuló halászat 1997. november 7. és 1998. november 6. között tilos.

(7) A D. Mawsonira a FAO déli-sarkvidéki 48.4 alterületén irányuló halászat a tudományos kutatási célokat kivéve tilos."

3. Az 5. cikkben:

a) a (2) és a (3) bekezdés helyébe az alábbi kerül:

"(2) A TAC a Dissostichus eleginoides vonatkozásában az alábbiak szerint alakul:

a) a FAO déli-sarkvidéki 48.3 alterületén 1998. április 1. és augusztus 31. között; vagy amíg a mennyiséget el nem érik, 3300 tonna;

b) a FAO déli-sarkvidéki 48.4 alterületén 1998. április 1. és augusztus 31. között, vagy amíg az a) pontban meghatározott mennyiséget el nem érik, 28 tonna;

c) a FAO déli-sarkvidéki 58.5.2 körzetében 1997. november 7. és 1998. november 6. között 3700 tonna.

Ha a Dissostichus eleginoides-re a FAO déli-sarkvidéki 58.5.2 körzetében irányuló halászat során a Lepidonotothen squamifrons, Notothenia rossii, Channichthys rhinoceratus és Bathyraja spp. halfajták bármelyikének mellékfogása bármely fogás alkalmával:

i) 100 kg-nál több és a kifogott összes hal súlyára vetítve meghaladja a teljes fogás 5 %-át; vagy

ii) két tonna vagy több, akkor

a halászhajónak legalább öt tengeri mérföld távolságra lévő másik halászhelyre kell mennie. A halászhajó legalább öt napig nem térhet vissza annak a területnek az öt tengeri mérföldes körzetébe, ahol a mellékfogás meghaladta az 5 %-ot.

A Dissostichus eleginoides teljes darabszámát és teljes súlyát - a kocsonyás húsú állatokét is beleértve - jelenteni kell. Ezek az állatok beleszámítanak a TAC-ba.

(3) A TAC a FAO déli-sarkvidéki 48.3 alterületén a Champsocephalus gunnari vonatkozásában 1997. november 7. és 1998. március 31. között 4520 tonna.

A Champsocephalus gunnari-ra a FAO déli-sarkvidéki 48.3 alterületén irányuló halászat lezárul, ha az 5. cikk i) pontjában felsorolt bármelyik faj mellékfogása meghaladja a rögzített határt.

Ha a Champsocephalus gunnarira a FAO déli-sarkvidéki 48.3. alterületén irányuló halászat során az 5. cikk i) pontjában felsorolt bármelyik faj mellékfogása valamely fogás alkalmával:

i) 100 kg-nál több és a kifogott összes hal súlyára vetítve meghaladja a teljes fogás 5 %-át; vagy

ii) két tonna vagy több, akkor

a halászhajónak legalább öt tengeri mérföld távolságra lévő másik halászhelyre kell mennie. A halászhajó legalább öt napig nem térhet vissza annak a halászhelynek az öt tengeri mérföldes körzetébe, ahol a mellékfogás meghaladta az 5 %-ot.

Ha a Champsocephalus gunnari mellékfogása bármely fogás esetén 100 kg-nál több, mennyiségének több mint 10 %-a teljes hosszát tekintve bármely fogás alkalmával kisebb, mint 24 cm, akkor a halászhajónak legalább öt tengeri mérföld távolságra lévő másik halászhelyre kell mennie. A halászhajó legalább öt napig nem térhet vissza annak a halászhelynek az öt tengeri mérföldes körzetébe, ahol a 24 cm teljes hosszt el nem érő Champsocephalus gunnari mennyisége meghaladta a fogás 10 %-át.";

b) a (4) bekezdés az alábbiak szerint módosul:

i) az "1996. november 2. és 1997. november 7. között" kifejezések helyébe az első és második albekezdésben a "1997. november 7. és 1998. november 6. között" kifejezések kerülnek;

ii) a negyedik albekezdés helyére az alábbi rendelkezés lép:

"Ha az Electrona carlsbergi-ra irányuló halászat során az (5) bekezdés (i) alpontjában megnevezett célfajokon kívüli mellékfogás bármely fogás alkalmával:

i) 100 kg-nál több és a kifogott összes faj súlyára vetítve meghaladja a teljes fogás 5 %-át; vagy

ii) két tonna vagy több,

akkor a halászhajónak legalább öt tengeri mérföld távolságra lévő másik halászhelyre kell mennie. A halászhajó legalább öt napig nem térhet vissza annak a halászhelynek az öt tengeri mérföldes körzetébe, ahol a mellékfogás meghaladta az 5 %-ot.";

c) az (5) bekezdés az alábbi ponttal egészül ki:

"iii) a FAO déli-sarkvidéki 58.5.2 körzetében 1997. november 7. és 1998. november 6. között az alábbi fajokra irányuló halászat során:

- a Lepidonotothen squamifrons mellékfogása nem haladhatja meg a 325 tonnát,

- a Channichthys rhinoceratus mellékfogása nem haladhatja meg a 80 tonnát,

- a Bathyraja spp. mellékfogása nem haladhatja meg a 120 tonnát.

Az előző albekezdésben nem említett és olyan fajok mellékfogásai, amelyekre más fogási korlátozás nem vonatkozik, a FAO déli-sarkvidéki 58.5.2 körzetében nem haladhatják meg az 50 tonnát.";

d) a (6) bekezdés helyébe az alábbi rendelkezés lép:

"6. Azt a halászhelyet, ahol a mellékfogás meghaladja az e cikkben említett határokat, a halászhajó által követett útvonal szerint határozzák meg, attól a ponttól kezdődően, ahol az a halászfelszerelést először alámerítette, addig a pontig, ahol azt a fedélzetre visszahúzta."

4. A 8. cikk az alábbiak szerint módosul:

a) az (1) bekezdés i) alpontjában az "1997. március 1-jétől" helyébe "1998. április 1-jétől" lép, és a iii) alpontot el kell hagyni;

(b) a (2) bekezdés i) alpontjában minden 1997-re vonatkozó utalás helyébe 1998-ra vonatkozó utalás lép.

5. A 11. cikk (1) és (2) bekezdésében minden 1997-re vonatkozó utalás helyébe 1998-ra vonatkozó utalás lép.

6. A 12. cikk az alábbiak szerint módosul:

a) az (1) bekezdésben:

i) az a) pontban az "1996. november 2. és 1997. augusztus 31. között" rendelkezés helyébe "1997. november 7. és 1998. november 6. között" lép, az "1997. március 1-jétől kezdődően" rendelkezés helyébe pedig "1998. április 1-je és augusztus 31. között" lép;

ii) a b) pontban az "1996. november 2. és 1997. március 31. között rendelkezés helyébe "1997. november 7. és 1998. március 31. között" lép;

iii) a c) és d) pontot el kell hagyni;

b) az (5) bekezdést el kell hagyni.

7. A 16. cikk az alábbi bekezdéssel egészül ki:

"A felderítőhalászat a CCAMLR egyezményi területén tilos, kivéve ha azt az V. mellékletnek megfelelően jóváhagyták."

8. A 18. cikk helyébe az alábbi rendelkezés lép:

"18. cikk

A rákhalászat minden olyan kereskedelmi jellegű lehalászási tevékenység, amelynél a célfajt a rákosztály (Decapoda rend, Reptantia alosztály) valamely tagja képezi."

9. A 19. cikkben:

a) az a) pont helyébe az alábbi rendelkezés lép:

"a) a rák a FAO déli-sarkvidéki 48.3 alterületén 1997. november 7. és 1998. november 6. között;"

b) a b) pontban az "1997. március 1. és augusztus 31. között" rendelkezés helyébe "1997. április 1. és augusztus 31. között" lép;

c) a c) pont helyébe az alábbi rendelkezés lép:

"c) Champsocephalus gunnari a FAO déli-sarkvidéki 48.3. alterületén 1997. november 7. és 1998. március 31. között;"

d) a d) pontban az "1996. november 2. és 1997. augusztus 31. között" rendelkezés helyébe "1997. november 7. és 1998. november 6. között" lép;

e) az e) pontot el kell hagyni.

10. Az I. melléklet helyébe ennek a rendeletnek az I. melléklete lép.

11. A II. mellékletet el kell hagyni.

12. A IV. melléklet az ennek a rendeletnek a II. mellékletében szereplő módosításokkal összhangban módosul.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 12-én.

a Tanács részéről

az elnök

E. HOSTASCH

I. MELLÉKLET

"I. MELLÉKLET

A FAO DÉLI-SARKVIDÉKI 48.3 ALTERÜLETÉN FOLYTATOTT RÁKHALÁSZATRA VONATKOZÓAN ELŐÍRT ADATOK

Fogási és tevékenységi adatok

Útvonalleírások

útvonalkód, hajókód, engedélyszám, év.

Rákcsapdák leírása

diagramok és egyéb információk, beleértve a csapda formáját, méreteit, a háló szemméretét, a csatorna helyzetét, a nyílást és a tájolást, a kamrák számát, a menekülési út meglétét.

A halászati erőkifejtés leírása

dátum, időpont, a horgonyzóhely szélessége és hosszúsága, a horgonyzóhely tájolása, az elhelyezett csapdák teljes mennyisége, az egy vonalban lévő csapdák távolsága, az elveszett csapdák száma, mélység, merítési idő, csali típusa.

Fogások leírása

a megtartott fogás számszerűen és súlyban, fogásonként minden fajra (lásd 1. táblázat), növekvő jegyzékszám a mintainformációkkal való összekapcsoláshoz.

1. táblázat A FAO déli-sarkvidéki 48.3 alterületén folytatott rákhalászat mellékfogásaival kapcsolatban bejelentendő információk

Fajok Előírt adatok

Dissostichus eleginoides Darabszám és becsült összes súly

Notothenia rossi Darabszám és becsült összes súly

Egyéb halfajok Becsült összes súly

Biológiai adatok

Ezekhez az adatokhoz a közvetlenül dél előtt horogsorral kifogott rákok közül kell mintát venni, a zsinóron szakaszonként elhelyezett, adott számú csapda teljes tartalmának begyűjtésével úgy, hogy 35-50 példány legyen jelen az almintában.

Útvonalleírások

útvonalkód, hajókód, engedélyszám.

Mintaleírások

dátum, a horgonyzóhely adatai, a horgonyzóhely kitájolása, a horogsorok száma.

Adatok

legalább 35 példány faja, neme, hossza, rhizocephal paraziták jelenléte/hiánya, a rákok rendeltetésének feljegyzése (megtartott, visszaengedett, elpusztított), azoknak a csapdáknak a száma, amelyekben a rákot kifogták."

II. MELLÉKLET

MÓDOSÍTÁSOK A IV. MELLÉKLETHEZ

1. A 2. pont első mondata helyébe az alábbi lép:

"A horogsorokat csak éjjel szabad elhelyezni (azaz a tengeri naplemente és napkelte szürkületei közötti sötétség idején; a szürkület időpontjai megtalálhatóak a tengerészeti almanach táblázataiban minden szélességi fokra és minden helyi időre, minden napra. Az említett minden időpontot, legyen szó akár a hajó műveleteiről, akár a megfigyelő jelentéséről, a GMT-től való eltérés megjelölésével kell megadni)."

2. A 3. pont helyébe az alábbi rendelkezés lép:

"3. Szerves hulladék ürítése a hosszú horogsorok telepítése idején tilos. A horogsorok kiemelése során a szerves hulladék ürítését el kell kerülni. Ha a szerves hulladék ürítése elkerülhetetlen a kiemelés során, akkor az ürítést a hajó lehető legtávolabbi részén, a horogsor kiemelésének helyéhez képest a hajó ellenkező oldalán kell végrehajtani."

3. A 8. pontot el kell hagyni.

1 HL L 6., 1998.1.10., 1. o.

2 HL L 252., 1981.9.5., 26. o.

3 HL L 171., 1994.7.6., 7. o.